ЗАКОН ЗА ФУРАЖИТЕ
Обн. ДВ. бр.55 от 7 Юли 2006г., изм. ДВ. бр.36 от 4 Април 2008г., изм. ДВ. бр.54 от 13 Юни 2008г., изм. ДВ. бр.100 от 21 Ноември 2008г., изм. ДВ. бр.41 от 1 Юни 2010г., изм. ДВ. бр.88 от 9 Ноември 2010г., изм. ДВ. бр.8 от 25 Януари 2011г.
Глава първа.
ОБЩИ РАЗПОРЕДБИ
Чл. 1. (1) Този закон урежда:
1. (изм. - ДВ, бр. 54 от 2008 г.) изискванията към фуражите, мерките и условията за осигуряване хигиена на фуражите и тяхната безопасност, опаковане, етикетиране, представяне, включително рекламата им;
2. (изм. и доп. - ДВ, бр. 54 от 2008 г.) условията и реда, както и изискванията към всички етапи на производство, преработка, съхранение, транспортиране, разпространение, включително употреба на фуражи;
3. (изм. - ДВ, бр. 54 от 2008 г.) правата и задълженията на операторите във фуражния сектор;
4. правилата за извършване на официален контрол, включително и верифициране на съответствието с нормативните изисквания;
5. правомощията на органите за официален контрол;
6. (изм. - ДВ, бр. 54 от 2008 г.) функциите и правомощията на професионалните организации на операторите във фуражния сектор, възложени им с този закон.
7. (нова - ДВ, бр. 54 от 2008 г., изм. - ДВ, бр. 8 от 2011 г., в сила от 25.01.2011 г.) компетентният орган по прилагане на регламентите на Европейската общност в областта на фуражите;
8. (нова - ДВ, бр. 54 от 2008 г.) прилагането на регламентите на Европейската общност в областта на фуражите и на приетите въз основа на тях директно приложими актове на Европейския съюз, доколкото това не е уредено в друг нормативен акт, както следва:
а) Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (Регламент (ЕО) № 178/2002);
б) Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (Регламент (ЕО) № 882/2004);
в) (нова - ДВ, бр. 88 от 2010 г., в сила от 09.11.2010 г.) Регламент (ЕО) № 669/2009 на Комисията от 24 юли 2009 г. за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход и за изменение на Решение 2006/504/ЕО (ОВ, L 194/11 от 25 юли 2009 г.) (Регламент (ЕО) № 669/2009);
г) (предишна б. "в" - ДВ, бр. 88 от 2010 г., в сила от 09.11.2010 г.) Регламент (ЕО) 1831/2003 на Европейския парламент и на Съвета от 22 септември 2003 г. относно добавки за използване при храненето на животните; индивидуалните разрешителни за фуражни добавки, издадени на основание на този регламент (Регламент (ЕО) 1831/2003);
д) (предишна б. "г" - ДВ, бр. 88 от 2010 г., в сила от 09.11.2010 г.) Регламент (ЕО) № 183/2005 на Европейския парламент и на Съвета от 12 януари 2005 г. относно определяне на изискванията за хигиена на фуражите (Регламент (ЕО) № 183/2005);
е) (нова - ДВ, бр. 88 от 2010 г., в сила от 09.11.2010 г.) Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (ОВ, L 229/1 от 1 септември 2009 г.) (Регламент (ЕО) № 767/2009);
ж) (нова - ДВ, бр. 88 от 2010 г., в сила от 09.11.2010 г.) Регламент (ЕО) № 152/2009 на Комисията от 27 януари 2009 г. за определяне на методите за вземане на проби и анализ за целите на официалния контрол на фуражите (ОВ, L 54/1 от 26 февруари 2009 г.) (Регламент (ЕО) № 152/2009);
з) (предишна б. "д" - ДВ, бр. 88 от 2010 г., в сила от 09.11.2010 г.) Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (Регламент (ЕО) № 1829/2003);
и) (предишна б. "е" - ДВ, бр. 88 от 2010 г., в сила от 09.11.2010 г.) Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и изменението на Директива 2001/18/ЕО (Регламент (ЕО) № 1830/2003);
9. (нова - ДВ, бр. 41 от 2010 г., в сила от 01.06.2010 г.) контрола на качествения състав и пълноценността на фуражите.
(2) (Нова - ДВ, бр. 54 от 2008 г.) Законът се прилага за фуражите и за условията, при които те се произвеждат и преработват, за операторите във фуражния сектор и за контрола на фуражите на всички етапи на производство, преработка, съхранение, транспортиране, разпространение, включително употреба.
(3) (Предишна ал. 2 - ДВ, бр. 54 от 2008 г.) Законът не се прилага за първично производство за лични нужди и при приготвяне в домашни условия, обработка или съхраняване на фураж, предназначен за животни, чиято продукция не е предназначена за пускане на пазара.
(4) (Нова - ДВ, бр. 88 от 2010 г., в сила от 09.11.2010 г.) Специфичните изисквания за директни доставки на малки количества първично производство на фуражи на местно ниво от производител към местни ферми, които ще се използват в тези ферми, се определят с наредба на министъра на земеделието и храните.

Чл. 2. Законът има за цел да:
1. (изм. - ДВ, бр. 54 от 2008 г.) гарантира спазването на нормативните изисквания на всеки етап на производство, преработка, съхранение, транспортиране, разпространение и употреба на фуражи с оглед защита на здравето на животните и хората и околната среда; 
2. осигури прилагането на законодателството на Европейската общност в областта на фуражите и тяхната безопасност на национално ниво.

Чл. 3. (Изм. - ДВ, бр. 54 от 2008 г.) Законът се прилага за фуражи по смисъла на чл. 3, параграф 4 от Регламент (ЕО) № 178/2002.

Чл. 4. (Изм. - ДВ, бр. 36 от 2008 г., изм. - ДВ, бр. 54 от 2008 г.) Министърът на земеделието и храните провежда държавната политика в областта на фуражите.

Глава втора.
ИЗИСКВАНИЯ КЪМ ФУРАЖИТЕ
Чл. 4а. (Нов - ДВ, бр. 54 от 2008 г.) (1) На пазара се пускат само фуражи, които отговарят на приложимите към тях изисквания на общностното право и националното законодателство.
(2) (Отм. - ДВ, бр. 88 от 2010 г., в сила от 09.11.2010 г.)
(3) (Нова - ДВ, бр. 88 от 2010 г., в сила от 09.11.2010 г.) Забранява се пускането на пазара или употребата при храненето на животните на фуражи, определени в чл. 6 от Регламент (ЕО) № 767/2009.

Чл. 5. (Изм. - ДВ, бр. 36 от 2008 г., изм. - ДВ, бр. 54 от 2008 г., изм. и доп. - ДВ, бр. 88 от 2010 г., в сила от 09.11.2010 г.) Забранява се пускането на пазара и храненето на животни с фуражи, които не съответстват на изискванията за безопасност, определени в чл. 15 от Регламент (ЕО) № 178/2002 и чл. 4 от Регламент (ЕО) № 767/2009.

Чл. 6. (Изм. - ДВ, бр. 36 от 2008 г., изм. - ДВ, бр. 54 от 2008 г.) (1) Фуражите се пускат на пазара на територията на Република България опаковани или в насипно състояние с етикети или придружаващ ги документ на български език.
(2) Фуражните добавки и премиксите на основата на фуражни добавки се пускат на пазара само опаковани и етикетирани в съответствие с изискванията на чл. 16 от Регламент (ЕО) № 1831/2003.
(3) (Изм. - ДВ, бр. 88 от 2010 г., в сила от 09.11.2010 г.) Фуражните суровини и комбинираните фуражи се пускат на пазара в съответствие с изискванията на Регламент (ЕО) № 767/2009.
(4) (Отм. - ДВ, бр. 88 от 2010 г., в сила от 09.11.2010 г.) 
(5) (Отм. - ДВ, бр. 88 от 2010 г., в сила от 09.11.2010 г.) 
(6) (Изм. - ДВ, бр. 88 от 2010 г., в сила от 09.11.2010 г.) Фуражите със специално предназначение се пускат на пазара само в затворени опаковки, етикетирани с обозначения съгласно наредбата по чл. 11, ал. 3, определяща изискванията за фуражите със специално предназначение.
(7) Фуражите се пускат на пазара в съответствие с посочения на етикета срок на годност.
(8) (Отм. - ДВ, бр. 88 от 2010 г., в сила от 09.11.2010 г.)

Чл. 7. (1) (Изм. - ДВ, бр. 54 от 2008 г., доп. - ДВ, бр. 88 от 2010 г., в сила от 09.11.2010 г.) При етикетирането, представянето и рекламата на фуражи се спазват изискванията на чл. 16 от Регламент (ЕО) № 178/2002 и глава ІV на Регламент (ЕО) № 767/2009. 
(2) Забранява се пускането на пазара на фуражи, които не съответстват на означените на етикета компонентен и/или аналитичен състав.

Чл. 8. (1) (В сила от 01.01.2007 г.) Разрешава се пускането на пазара, преработката и употребата на фуражни добавки, които: 
1. (изм. - ДВ, бр. 88 от 2010 г., в сила от 09.11.2010 г.) са разрешени за употреба по реда на Регламент (ЕО) № 1831/2003;
2. (изм. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) се употребяват в съответствие с изискванията на Регламент (ЕО) № 1831/2003 и съгласно условията, определени в индивидуалните разрешения за употреба на фуражната добавка;
3. (изм. - ДВ, бр. 54 от 2008 г.) са етикетирани в съответствие с изискванията на Регламент (ЕО) № 1831/2003.
4. (отм. - ДВ, бр. 54 от 2008 г.) 
5. (отм. - ДВ, бр. 54 от 2008 г.)
6. (нова - ДВ, бр. 88 от 2010 г., в сила от 09.11.2010 г.) са включени в Регистъра на Европейската общност на разрешените фуражни добавки съгласно чл. 17 от Регламент (ЕО) № 1831/2003.
(2) (В сила от 01.01.2007 г., изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г.. изм. - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) Министерството на земеделието и храните и Българската агенция по безопасност на храните поддържат информация за съдържанието на регистъра по ал. 1, т. 6 на своите интернет страници.
(3) (В сила от 01.01.2007 г., изм. - ДВ, бр. 36 от 2008 г., отм. - ДВ, бр. 54 от 2008 г.)
(4) Забранява се пускането на пазара и използването като фуражни добавки на антибиотици, различни от кокцидиостатиците и хистомоностатиците.
(5) (В сила от 01.01.2007 г., изм. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) Вещества, които не са получили разрешение по реда на Регламент (ЕО) № 1831/2003, с изключение на антибиотици, могат да бъдат използвани за експерименти с научна цел, при условие че експериментите се провеждат в съответствие с чл. 3, параграф 2 от Регламент (ЕО) № 1831/2003.
(6) (Нова - ДВ, бр. 88 от 2010 г., в сила от 09.11.2010 г.) При влагане на фуражни добавки във фуражни суровини, които са предназначени за последващо производство на пълноценни фуражи или за производство на допълващи фуражи, се спазват изискванията на чл. 8 от Регламент (ЕО) № 767/2009.

Чл. 9. (Изм. - ДВ, бр. 54 от 2008 г.) В зависимост от функциите и свойствата си фуражните добавки се разпределят в една или повече от категориите и функционалните групи, предвидени в чл. 6 от Регламент (ЕО) № 1831/2003.

Чл. 10. (В сила от 01.01.2007 г., изм. - ДВ, бр. 54 от 2008 г.) Първо пускане на пазара на добавки от категориите зоотехнически добавки, кокцидиостатици и хистомоностатици и добавките, които са предмет на правото на Общността, свързано с търговията на продукти, състоящи се от, съдържащи или произведени от генетично модифицирани организми (ГМО), се извършва съгласно изискванията на чл. 3, параграф 3 от Регламент (ЕО) № 1831/2003.

Чл. 11. (1) (Изм. - ДВ, бр. 36 от 2008 г., изм. - ДВ, бр. 54 от 2008 г., отм. - ДВ, бр. 88 от 2010 г., в сила от 09.11.2010 г.) 
(2) (Отм. - ДВ, бр. 54 от 2008 г.)
(3) (Изм. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) Максимално допустимите концентрации на нежелани субстанции и продукти във фуражите и условията и редът за употреба на фуражите със специално предназначение се определят с наредби на министъра на земеделието и храните.

Чл. 12. (Изм. - ДВ, бр. 54 от 2008 г.) Смесването на фуражни добавки с цел продажба на краен потребител се разрешава в съответствие с изискванията на чл. 3 от Регламент (ЕО) № 1831/2003.

Чл. 13. (В сила от 01.01.2007 г.) (1) (Изм. - ДВ, бр. 88 от 2010 г., в сила от 09.11.2010 г.) Разрешение, отказ, изменение, подновяване, продължаване, спиране или отмяна на използването на фуражната добавка се извършва по реда, определен в Регламент (ЕО) № 1831/2003.
(2) (Отм. - ДВ, бр. 88 от 2010 г., в сила от 09.11.2010 г.)

Чл. 14. (В сила от 01.01.2007 г., отм. - ДВ, бр. 54 от 2008 г.)

Глава трета.
ПРОИЗВОДСТВО, ПРЕРАБОТКА, СЪХРАНЕНИЕ, ТРАНСПОРТИРАНЕ И РАЗПРОСТРАНЕНИЕ НА ФУРАЖИ (ЗАГЛ. ИЗМ. - ДВ, БР. 54 ОТ 2008 Г.)
Чл. 14а. (Нов - ДВ, бр. 54 от 2008 г.) (1) (Изм. - ДВ, бр. 88 от 2010 г., в сила от 09.11.2010 г.) При производство, включително първично, преработка, съхранение, транспортиране, разпространение на фуражи и хранене на животни се спазват изискванията на Регламент (ЕО) № 183/2005.
(2) Разпоредбите на тази глава не се прилагат за дейностите, посочени в чл. 2, параграф 2 от Регламент (ЕО) № 183/2005.

Чл. 14б. (Нов - ДВ, бр. 41 от 2010 г., в сила от 01.06.2010 г.) (1) (Изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните събира и обобщава ежемесечна информация от обектите за производство за произведените количества комбинирани фуражи по видове и категории животни, за които са предназначени.
(2) (Отм. - ДВ, бр. 8 от 2011 г., в сила от 25.01.2011 г.)

Чл. 15. (Изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Дейностите, попадащи в обхвата на чл. 9 от Регламент (ЕО) № 183/2005 и отнасящи се за предприятия, различни от тези на ниво първично производство на фуражи, посочени в чл. 5, параграф 1 от Регламент (ЕО) № 183/2005, се извършват само в обекти, регистрирани от Българската агенция по безопасност на храните.
(2) (Изм. - ДВ, бр. 100 от 2008 г.) Дейностите, попадащи в обхвата на чл. 9 от Регламент (ЕО) № 183/2005 и отнасящи се за предприятия на ниво първично производство на фуражи и свързаните с това дейности, посочени в чл. 5, параграф 1 от Регламент (ЕО) № 183/2005, се извършват само от лица, вписани в регистъра на земеделските производители по реда на Закона за подпомагане на земеделските производители. 
(3) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Дейностите, попадащи в обхвата на чл. 10 от Регламент (ЕО) № 183/2005, се извършват само в обекти, одобрени от Българската агенция по безопасност на храните.

Чл. 15а. (Нов - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) При хранене на животни, отглеждани за производство на храни, се спазват изискванията на Приложение III на Регламент (ЕО) № 183/2005.

Чл. 16. (Изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) За регистрация по чл. 15, ал. 1 операторите във фуражния сектор подават заявление по образец до директора на съответната областна дирекция по безопасност на храните. Образецът на заявлението се публикува на интернет страницата на Българската агенция по безопасност на храните и съдържа:
1. наименование, седалище и адрес на управление на фирмата;
2. код по БУЛСТАТ;
3. местонахождение на обекта;
4. декларация, че обектът отговаря на изискванията на Регламент (ЕО) № 183/2005.
(2) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) При промени в заявените обстоятелства лицата по ал. 1 уведомяват писмено областната дирекция по безопасност на храните незабавно, но не по-късно от 72 часа от настъпване на промените. 
(3) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В 15-дневен срок от подаване на заявлението по ал. 1 директорът на областната дирекция по безопасност на храните издава заповед за вписване на обекта в списъка по чл. 17 и удостоверение за вписването.
(4) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите по чл. 14 от Регламент (ЕО) № 183/2005 регистрацията се преустановява временно със заповед на директора на областната дирекция по безопасност на храните.
(5) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите по чл. 15 от Регламент (ЕО) № 183/2005 или по искане на съответния оператор регистрацията се заличава със заповед на директора на областната дирекция по безопасност на храните.
(6) В случаите по чл. 15, букви "б" и "в" от Регламент (ЕО) № 183/2005 заповедта по ал. 5 може да се обжалва по реда на Административнопроцесуалния кодекс.
(7) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите по ал. 2 областната дирекция по безопасност на храните извършва съответните промени в списъка по чл. 17 в 7-дневен срок от получаване на уведомлението за промяна. 
(8) В срока по ал. 7 издаденото удостоверение за вписване се обезсилва и се издава ново.
(9) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) При непроизнасяне в срока по ал. 7 е налице мълчаливо съгласие и се прилагат съответно чл. 28 и 29 от Закона за ограничаване на административното регулиране и административния контрол върху стопанската дейност. Заявителят има право да извършва дейност в обекта, при условие че е уведомил писмено за това областната дирекция по безопасност на храните и в 7-дневен срок от получаване на уведомлението тя не се е произнесла с изричен отказ.
(10) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите на мълчаливо съгласие директорът на областната дирекция по безопасност на храните е длъжен да извърши вписването в списъка по чл. 17 в 14-дневен срок от получаване на писменото уведомление по ал. 9, изречение второ.

Чл. 17. (Изм. - ДВ, бр. 36 от 2008 г., изм. - ДВ, бр. 54 от 2008 г.) (1) (Доп. - ДВ, бр. 100 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Областната дирекция по безопасност на храните води публичен списък на обектите по чл. 15, ал. 1 и 2, който съдържа:
1. регистрационен номер;
2. наименование и адрес на обекта;
3. декларирана дейност;
4. забележки по вписаните обстоятелства.
(2) В списъка по ал. 1 се отбелязва информация относно настъпилите промени - допълване с нови дейности, временно преустановяване на регистрацията и заличаване на регистрацията.
(3) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните поддържа национални списъци на обектите по чл. 15, ал. 1 и 2, които съдържат данните от списъците на областните дирекции по безопасност на храните. Националните списъци се публикуват на интернет страницата на Българската агенция по безопасност на храните. 
(4) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) За регистрацията по чл. 16, ал. 1 Българската агенция по безопасност на храните събира такса в размер, определен с тарифата по чл. 51а, ал. 1.

Чл. 18. (Изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) За издаване на удостоверение за одобрение по чл. 15, ал. 3 операторите във фуражния сектор подават заявление по образец до директора на съответната областна дирекция по безопасност на храните, което съдържа:
1. наименование, седалище и адрес на управление на фирмата;
2. код по БУЛСТАТ;
3. местонахождение на обекта;
4. декларация, че обектът отговаря на изискванията на Регламент (ЕО) № 183/2005.
(2) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Образецът на заявлението се публикува на интернет страницата на Областната дирекция по безопасност на храните.
(3) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Операторите във фуражния сектор по ал. 1 уведомяват съответната областна дирекция по безопасност на храните за настъпили промени в заявените обстоятелства незабавно, но не по-късно от 72 часа от настъпване на промените.

Чл. 19. (Изм. - ДВ, бр. 36 от 2008 г., изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В 30-дневен срок от подаване на заявлението по чл. 18, ал. 1 съответната областна дирекция по безопасност на храните извършва проверка на място на дейностите по чл. 15, ал. 3 за съответствието им с изискванията на Регламент (ЕО) № 183/2005. 
(2) Одобрението се извършва по реда и при спазване изискванията на чл. 13 от Регламент (ЕО) № 183/2005.
(3) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В 15-дневен срок след установяване на съответствието с изискванията по ал. 2 директорът на съответната областна дирекция по безопасност на храните издава удостоверение за одобрение, съответно удостоверение за временно одобрение, и заповед за вписване в регистъра на одобрените обекти. 
(4) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) При неизпълнение на изискванията на чл. 13, параграф 2 от Регламент (ЕО) № 183/2005 след изтичане на 6-месечния срок на временното одобрение директорът на съответната областна дирекция по безопасност на храните прави мотивиран отказ за одобрение и уведомява заявителя за това. 
(5) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите по чл. 14 от Регламент (ЕО) № 183/2005 удостоверението за одобрение се отнема временно със заповед на директора на съответната областна дирекция по безопасност на храните.
(6) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В случаите по чл. 15 от Регламент (ЕО) № 183/2005 удостоверението за одобрение се отнема със заповед на директора на съответната областна дирекция по безопасност на храните.
(7) Одобрението може да бъде прекратено по искане на ръководителя на одобрен обект.
(8) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Съответната областна дирекция по безопасност на храните води регистър на одобрените обекти за осъществяване на дейности по чл. 15, ал. 3.
(9) В случаите по ал. 4, 5 и 6 заповедта може да се обжалва по реда на Административнопроцесуалния кодекс.
(10) Обект, получил удостоверение за одобрение за дейности по чл. 15, ал. 3, се вписва в регистъра под идентификационен номер, съдържащ следните означения:
1. (предишна т. 2 - ДВ, бр. 41 от 2010 г., в сила от 01.06.2010 г.) буква "a";
2. (предишна т. 1 - ДВ, бр. 41 от 2010 г., в сила от 01.06.2010 г.) символ "BG", представляващ ISO кода на България;
3. (изм. - ДВ, бр. 41 от 2010 г., в сила от 01.06.2010 г.) национален референтен номер с максимум 8 цифрени знака.
(11) Регистърът на одобрените обекти се води в съответствие с чл. 19 от Регламент (ЕО) № 183/2005.
(12) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните поддържа национален регистър на одобрените обекти, който съдържа данните от регистрите на областните дирекции по безопасност на храните. Националният регистър се публикува на интернет страницата на Българската агенция по безопасност на храните.
(13) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) За издаване на удостоверение за одобрение по чл. 18, ал. 1 Българската агенция по безопасност на храните събира такса в размер, определен с тарифата по чл. 51а, ал. 1.

Чл. 20. (Отм. - ДВ, бр. 54 от 2008 г.)

Чл. 21. (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Операторите във фуражния сектор са длъжни писмено да уведомят областната дирекция по безопасност на храните за всички дейности и промени, свързани с производството, преработката, съхранението, транспортирането и дистрибуцията на фуражи в предприятията под техен контрол не по-късно от 72 часа от настъпване на промяната. Промените се вписват в регистъра и в издаденото удостоверение в 14-дневен срок от заявяването им.

Чл. 22. Допълването с нови дейности, различни от дейностите, за които лицата по чл. 15 са били първоначално регистрирани или одобрени, се извършва при спазване на установения ред за получаване на първоначална регистрация или одобрение.

Чл. 23. (1) (Изм. - ДВ, бр. 54 от 2008 г.) Проверките на място не са задължително условие за издаване на удостоверение за одобрение на лицата, които търгуват по смисъла на чл. 17 от Регламент (ЕО) № 183/2005, без да задържат фуражи. 
(2) (Изм. - ДВ, бр. 54 от 2008 г.) Удостоверението за одобрение се издава на лицата по ал. 1 въз основа на представена декларация по образец за съответствие с изискванията на Регламент (ЕО) № 183/2005.

Чл. 23а. (Нов - ДВ, бр. 54 от 2008 г.) (1) (Изм. - ДВ, бр. 88 от 2010 г., в сила от 09.11.2010 г.) Пускането на пазара на генетично модифициран фураж или на ГМО за фураж се извършва само след получаване на разрешение от Европейската комисия по реда на Регламент (ЕО) № 1829/2003 и при спазване на съответните условия, определени в разрешението.
(2) Компетентен орган по смисъла на чл. 17, параграф 2 от Регламент (ЕО) № 1829/2003 е Министерството на земеделието и храните.
(3) За получаването на разрешение лицето или негов упълномощен представител, което желае да пусне на пазара генетично модифициран фураж или генетично модифицирани организми за използване във или като фураж, подава писмено заявление в Министерството на земеделието и храните.
(4) Заявлението по ал. 3 се изготвя и представя при спазване на правилата, посочени в Регламент (ЕО) № 641/2004 на Европейската комисия от 6 април 2004 г. за определяне на подробни правила за прилагане на Регламент (ЕО) № 1829/2003 на Европейския парламент и на Съвета относно заявлението за разрешение за нови генетично модифицирани храни и фуражи, нотификацията на съществуващи продукти, инцидентното или технически неизбежното наличие на генетично модифициран материал, който е бил предмет на оценяване на съществуващия риск и е получил благоприятно становище.
(5) Към заявлението се прилага документ за платена такса в размер, определен с тарифа на Министерския съвет.

Чл. 23б. (Нов - ДВ, бр. 54 от 2008 г.) Министерството на земеделието и храните на своята интернет страница поддържа информация за съдържанието на регистъра по чл. 28 от Регламент (ЕО) № 1829/2003.

Чл. 23в. (Нов - ДВ, бр. 54 от 2008 г.) (1) В допълнение към изискванията по чл. 6 за етикетиране на фуражи лицата по смисъла на чл. 2, параграф 3 от Регламент (ЕО) № 1829/2003 са длъжни да спазват изискванията за етикетиране на генетично модифицирани фуражи и генетично модифицирани организми за използване във или като фуражи, определени в Регламент (ЕО) № 1829/2003.
(2) В допълнение към изискванията по ал. 1 лицата по смисъла на чл. 3, параграф 5 от Регламент (ЕО) № 1830/2003 са длъжни да изпълняват изискванията за проследимост и етикетиране на фуражи, съдържащи или състоящи се от генетично модифицирани организми, и на фуражи, произведени от генетично модифицирани организми, определени в Регламент (ЕО) № 1830/2003.

Глава четвърта.
ИЗИСКВАНИЯ КЪМ ОПЕРАТОРИТЕ ВЪВ ФУРАЖНИЯ СЕКТОР (ЗАГЛ. ИЗМ. - ДВ, БР. 54 ОТ 2008 Г.)
Чл. 24. (Изм. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) Операторите във фуражния сектор носят отговорност за осигуряване и контролиране спазването на изискванията на чл. 17, параграф 1, чл. 18 и 20 от Регламент (ЕО) № 178/2002 и на актовете, издадени на тяхно основание, на всеки етап от производството, преработката, съхранението, транспортирането и разпространението на фуражи, включително храненето на животни в обектите под техен контрол. Операторите във фуражния сектор са длъжни да гарантират спазването на всички останали приложими към дейността изисквания на общностното право и националното законодателство в обектите под техен контрол.

Чл. 25. (1) (Изм. - ДВ, бр. 54 от 2008 г.) Операторите във фуражния сектор, включително лицата, които осъществяват първично производство на фуражи и свързани с него дейности, са длъжни да спазват относимите към тяхната дейност изисквания на Регламент (ЕО) № 183/2005.
(2) (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) За изпълнение на изискванията на ал. 1 организациите по чл. 56, ал. 1 разработват ръководства за прилагане на добри практики и процедури, основани на принципите на система за анализ на опасностите и критични контролни точки (НАССР). Министерството на земеделието и храните и Българската агенция по безопасност на храните представят становища по изготвените ръководства. При изготвянето на становищата се вземат предвид:
1. съответствие с нормативните изисквания;
2. приложимост за отрасъла, за който са разработени;
3. съгласуваност с ръководствата на Европейската комисия за въвеждане на процедури, основани на принципите на системата за анализ на опасностите и критичните контролни точки (НАССР);
4. съответствие на ръководствата с изискванията на Кодекс Алиментариус (Codex Alimentarius).
(3) (Изм. - ДВ, бр. 88 от 2010 г., в сила от 09.11.2010 г.) Министърът на земеделието и храните въз основа на становищата по ал. 2 одобрява разработените ръководства.

Чл. 26. (Изм. - ДВ, бр. 54 от 2008 г.) (1) Операторите във фуражния сектор трябва да имат достатъчна и точна информация относно фуражите, които произвеждат, обработват, съхраняват, транспортират и разпространяват. Операторите във фуражния сектор трябва да са запознати с опасностите за здравето на животните, произтичащи от фуражите и извършваните от тях операции с фуражи, и с етапите в извършваните от тях дейности, които са критични за осигуряване безопасността на фуражите.
(2) Операторите във фуражния сектор разработват, въвеждат и прилагат в обектите под техен контрол процедури в съответствие с изискванията на чл. 6 и 7 от Регламент (ЕО) № 183/2005.
(3) Разпоредбата на ал. 2 не се прилага за операторите във фуражния сектор, които осъществяват дейности, определени в чл. 5, параграф 1 от Регламент (ЕО) № 183/2005.
(4) Лицата по ал. 3 са длъжни да спазват изискванията на Приложение I на Регламент (ЕО) № 183/2005, отнасящи се до първичното производство.
(5) (Изм. - ДВ, бр. 88 от 2010 г., в сила от 09.11.2010 г.) При хранене на животни фермерите спазват изискванията за съответните дейности, определени в Приложение III на Регламент (ЕО) № 183/2005.

Чл. 27. (1) (Изм. - ДВ, бр. 54 от 2008 г.) При спазване изискванията на чл. 18 от Регламент (ЕО) № 178/2002 и на актовете по прилагането му операторите във фуражния сектор са длъжни да:
1. изискват и съхраняват в база данни информация за всеки свой доставчик;
2. (изм. - ДВ, бр. 54 от 2008 г.) съхраняват в база данни информация за своите клиенти, на които те са доставили първични суровини и фуражи.
(2) (Изм. - ДВ, бр. 54 от 2008 г.) За изпълнение на изискванията на ал. 1 операторите във фуражния сектор въвеждат и прилагат системи и процедури за събиране и съхраняване на информацията в съответствие с изискванията на чл. 18, параграф 3 от Регламент (ЕО) № 178/2002.
(3) (Изм. - ДВ, бр. 54 от 2008 г.) Информацията от базата данни по ал. 1 и 2 задължително съдържа наименование и адрес на доставчиците и клиентите, идентификация на суровината, фуража, фуражната добавка, количества и спецификация на фуражите и добавките, метод на производство и преработка, предназначение и други и се съхранява за срок три години.
(4) (Отм. - ДВ, бр. 54 от 2008 г.)
(5) (Отм. - ДВ, бр. 54 от 2008 г.)

Чл. 28. (Изм. - ДВ, бр. 54 от 2008 г.) При спазване изискванията на чл. 20 от Регламент (ЕО) № 178/2002 операторите във фуражния сектор са длъжни да:
1. информират незабавно, но не по-късно от 24 часа, компетентния орган за предприетите от тях мерки;
2. не препятстват сътрудничеството на други лица с компетентния орган, насочено към предотвратяване, намаляване или отстраняване на възможния риск, произтичащ от фуражите, в съответствие с приложимите нормативни актове и процедури;
3. оказват съдействие на компетентния орган за предприетите действия за избягване или намаляване на риска за здравето на животните или хората;
4. възстановят заплатената от потребителите цена за съответния фураж.

Чл. 29. (Отм. - ДВ, бр. 54 от 2008 г.)

Чл. 30. (Отм. - ДВ, бр. 54 от 2008 г.)

Чл. 31. (1) Когато се установи, че част от серия, партида или пратка фуражи не отговаря на изискванията за безопасност, цялата серия, партида или пратка се проверява.
(2) (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните поставя под забрана серията, партидата или пратката до приключване на проверката. 
(3) (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г.) Когато при проверката органът по ал. 2 установи, че останалата част от серията, партидата или пратката е безопасна, тя може да бъде пусната на пазара.

Чл. 32. (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) При установяване на факти, пораждащи съмнение относно безопасността на фураж, инспекторите и официалните ветеринарни лекари от Българската агенция по безопасност на храните прилагат ограничителни мерки за неговото разпространение, включително временна забрана за пускане на пазара.
(2) (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Когато инспекторите и официалните ветеринарни лекари от Българската агенция по безопасност на храните установят, че фуражът не съответства на приложимите изисквания на общностното право и националното законодателство, предписва една или няколко от следните мерки:
1. забрана за пускане на пазара и привеждане в съответствие с изискванията, като се постави краен срок;
2. изземване от обращение;
3. използване за други цели;
4. унищожаване.
(3) (Изм. - ДВ, бр. 54 от 2008 г., изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) При неизпълнение на предписаните мерки по ал. 2, т. 1, 2 и 3 инспекторите и официалните ветеринарни лекари от Българската агенция по безопасност на храните разпореждат унищожаването на фуража за сметка на неговия собственик.

Чл. 33. (Изм. и доп. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) Операторите във фуражния сектор и фермерите, отглеждащи животни са длъжни да закупуват и използват фуражи само от лица, които са регистрирани и/или одобрени по реда на този закон или по реда, определен в законодателството на друга държава - членка на Европейския съюз.

Глава пета.
ОФИЦИАЛЕН КОНТРОЛ НА ФУРАЖИТЕ
Чл. 33а. (Нов - ДВ, бр. 54 от 2008 г.) (1) Официалният контрол за спазване изискванията на законодателството в областта на фуражите се извършва по реда на Регламент (ЕО) № 882/2004 и актовете по прилагането му.
(2) Министърът на земеделието и храните или оправомощени от него длъжностни лица издават при необходимост инструкции, заповеди, указания и други документи за изпълнение на задълженията по ал. 1.

Чл. 34. (Изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Официалният контрол на фуражите се осъществява от Българската агенция по безопасност на храните, която е компетентният орган по смисъла на чл. 4, параграф 1 от Регламент (ЕО) № 882/2004.
(2) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните контролира качествения състав и пълноценността на фуражите по ред, определен с наредба на министъра на земеделието и храните.
(3) (Изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните упражнява контрол върху фуражите съгласно Закона за ветеринарномедицинската дейност относно: 
1. изпълнението на общите изисквания за безопасност на фуражите, определени в Регламент (ЕО) № 178/2002, съобразно компетентността й;
2. влагането на медикаментозни премикси във фуражите;
3. спазването на изискванията на Регламент (ЕО) № 1774/2002 на Европейския парламент и на Съвета от 3 октомври 2002 г. относно установяване на здравни правила относно странични животински продукти, непредназначени за консумация от човека и на Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии;
4. директната употреба на субстанции, които са предназначени за производство на лекарствени ветеринарномедицински продукти;
5. наличието на патогенни микроорганизми и продукти от жизнената им дейност; 
6. изпълнението на изискванията за пускане на пазара на територията на Република България на генетично модифицирани фуражи и на ГМО за използване във или като фураж, определени в Регламент (ЕО) № 1829/2003;
7. спазването на изискванията за етикетиране и проследимост на генетично модифицирани фуражи, ГМО за използване във или като фураж, определени в Регламент (ЕО) № 1830/2003;
8. (нова - ДВ, бр. 41 от 2010 г., в сила от 01.06.2010 г.) изпълнението на изискванията за регистрация и одобрение на фуражни предприятия, за хигиена на фуражите и специфичните изисквания за проследимостта на фуражите, определени в Регламент (ЕО) № 183/2005;
9. (нова - ДВ, бр. 41 от 2010 г., в сила от 01.06.2010 г.) спазването на изискванията за пускане на пазара, употреба и етикетиране на фуражни добавки и премикси, определени в Регламент (ЕО) № 1831/2003;
10. (нова - ДВ, бр. 41 от 2010 г., в сила от 01.06.2010 г.) производството и търговията с комбинирани фуражи;
11. (нова - ДВ, бр. 41 от 2010 г., в сила от 01.06.2010 г.) наличието на нежелани субстанции и продукти във фуражите;
12. (нова - ДВ, бр. 88 от 2010 г., в сила от 09.11.2010 г.) съответствието на фуражите със специално предназначение.
(4) (Изм. и доп. - ДВ, бр. 8 от 2011 г., в сила от 25.01.2011 г.) Българската агенция по безопасност на храните упражнява контрол и върху първичното производство на земеделски култури, предназначени за фуражи, за спазване изискванията на Регламент № 183/2005.

Чл. 35. (Изм. - ДВ, бр. 54 от 2008 г.) На официален контрол по този закон подлежат всички обекти, в които се осъществят един или повече от етапите на производство, преработка, съхранение, транспортиране, разпространение, включително употреба на фуражи.

Чл. 36. (Отм. - ДВ, бр. 54 от 2008 г.)

Чл. 37. (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните извършва проверка на фуражи от внос за съответствие с нормативните изисквания независимо от мястото на произход на пратката.
(2) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Когато при проверка, извършена на мястото на получаване или по време на съхранение или транспортиране на пратката от внос, Българската агенция по безопасност на храните установи несъответствие, тя предприема съответни мерки, включително връщане на пратката в страната на произход.

Чл. 38. (Изм. - ДВ, бр. 36 от 2008 г., отм. - ДВ, бр. 54 от 2008 г.)

Чл. 39. (Отм. - ДВ, бр. 54 от 2008 г.)

Чл. 40. (Отм. - ДВ, бр. 54 от 2008 г.)

Чл. 41. (Изм. - ДВ, бр. 36 от 2008 г., изм. - ДВ, бр. 54 от 2008 г.) Официалният контрол върху фуражите се осъществява по ред, определен с наредба на министъра на земеделието и храните.

Чл. 42. (Отм. - ДВ, бр. 54 от 2008 г.)

Чл. 43. (Отм. - ДВ, бр. 54 от 2008 г.)

Чл. 44. (В сила от 01.01.2007 г., отм. - ДВ, бр. 54 от 2008 г.)

Чл. 45. (Изм. - ДВ, бр. 54 от 2008 г.) (1) (Доп. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) В изпълнение на изискванията на чл. 8, параграф 2, чл. 19 и 54 от Регламент (ЕО) № 882/2004 инспекторите и официалните ветеринарни лекари от Българската агенция по безопасност на храните имат право:
1. (изм. - ДВ, бр. 88 от 2010 г., в сила от 09.11.2010 г.) на свободен достъп до всички обекти на фуражни предприятия, включително обекти, в които се осъществява първично производство на фуражи, ферми за отглеждане на животни, както и до превозните средства, използвани за транспорт на фуражи;
2. да изискват представяне на сведения и документи и да получават копия от тях за предприетите мерки, осигуряващи изпълнението на изискванията на законодателството в областта на фуражите, включително имена и адреси на лицата, от които са получили или на които са доставили фуражи;
3. да вземат проби и образци за лабораторни анализи и изследвания;
4. да посочват в писмен вид конкретно установените от тях несъответствия с нормативните изисквания, без да дават указания за начина на отстраняване;
5. да спират дейността или да затварят цялото фуражно предприятие или част от него за определен срок;
6. временно да прекратяват, да отнемат удостоверението за одобрение на обект или да заличават регистрацията на обект; 
7. да извършват внезапни проверки в одобрените или регистрираните обекти;
8. да извършват надзор, мониторинг, инспекции и одити в съответствие с изискванията на чл. 10 от Регламент (ЕО) № 882/2004;
9. да спират реализацията на фуражи, които пряко или косвено застрашават здравето на животните и/или хората, и да разпореждат те да бъдат изтеглени от пазара, върнати, унищожени, преработени за постигане на изискванията за безопасност или използвани за цели, различни от първоначалното им предназначение като фураж;
10. да съставят актове за установяване на административни нарушения и други документи по образец; 
11. да поставят удостоверителни знаци на видно място относно предприетите мерки по т. 5 и 6;
12. да ограничат или забранят пускането на пазара, използването, вноса или износа на фуражи, както и да поставят отличителни знаци на фуражите под забрана;
13. да разпоредят за пратки от трети страни обратно връщане, унищожаване, подлагане на специална обработка или използване за други цели, различни от първоначалното им предназначение като фураж;
14. да предприемат необходимите действия за гарантиране безопасността на фуражите и за съответствието им с нормативните изисквания;
15. да изискват съдействие от органите на Министерството на вътрешните работи;
16. да предприемат други действия, необходими за изпълнение на правомощията им.
(2) (Изм. - ДВ, бр. 8 от 2011 г., в сила от 25.01.2011 г.) Дейностите по контрола се провеждат на принципа на прозрачността, като своевременно предоставят необходимата информация за контролните си дейности на обществеността.
(3) (Изм. - ДВ, бр. 8 от 2011 г., в сила от 25.01.2011 г.) За изпълнение на изискванията на чл. 7, параграф 2 от Регламент (ЕО) № 882/2004 инспекторите и официалните ветеринарни лекари от Българската агенция по безопасност на храните подписват декларация за конфиденциалност.
(4) (Изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните предприема необходимите мерки за забрана на продажбата, разпространението и/или използването на фураж или разпореждат изтеглянето му от пазара, когато въпреки съответствието му със специфичните изисквания за безопасност има основателни причини за съмнение, че фуражът е опасен.
(5) (Изм. - ДВ, бр. 8 от 2011 г., в сила от 25.01.2011 г.) Във връзка с изпълнението на правомощията, определени с Регламент (ЕО) № 882/2004, инспекторите и официалните ветеринарни лекари от Българската агенция по безопасност на храните се легитимират.

Чл. 46. (Отм. - ДВ, бр. 54 от 2008 г.)

Чл. 47. (Изм. - ДВ, бр. 36 от 2008 г., изм. - ДВ, бр. 54 от 2008 г.) (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Българската агенция по безопасност на храните е компетентна контактна точка, обслужваща системата за бързо съобщаване по чл. 30б от Закона за храните относно опасностите за здравето на животните и/или хората, произтичащи от фуражи.
(2) (Изм. - ДВ, бр. 41 от 2010 г., в сила от 01.06.2010 г.) В съответствие с изискванията на чл. 52 от Регламент (ЕО) № 178/2002 длъжностните лица, които имат достъп до системата за бързо съобщаване, подписват декларация за неразгласяване на конфиденциалната информация.

Чл. 48. (1) (Изм. - ДВ, бр. 54 от 2008 г., изм. - ДВ, бр. 88 от 2010 г., в сила от 09.11.2010 г.) Операторите във фуражния сектор и фермерите, отглеждащи животни, са длъжни да:
1. (изм. - ДВ, бр. 8 от 2011 г., в сила от 25.01.2011 г.) изпълняват предписанията на инспекторите и официалните ветеринарни лекари от Българската агенция по безопасност на храните;
2. (изм. - ДВ, бр. 8 от 2011 г., в сила от 25.01.2011 г.) не възпрепятстват и да съдействат на инспекторите и официалните ветеринарни лекари от Българската агенция по безопасност на храните при осъществяването на правомощията им;
3. водят документация съгласно изискванията на пряко приложимото общностно право и този закон.
(2) Лицата по ал. 1 имат право да:
1. обжалват актовете на органите по този закон;
2. (изм. - ДВ, бр. 88 от 2010 г., в сила от 09.11.2010 г.) поискат контролна експертиза в срок до пет работни дни от получаване на съобщението за резултата от анализа на взетите проби от фуражи и заключенията на контролните органи.

Чл. 49. (Изм. - ДВ, бр. 36 от 2008 г., изм. - ДВ, бр. 54 от 2008 г.) (1) (Доп. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Проби от фуражи, взети за целите на официалния контрол, се анализират в акредитирани лаборатории на Българската агенция по безопасност на храните.
(2) (Изм. и доп. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Когато лабораториите по ал. 1 не покриват изискуемите показатели на общностното право, изпълнителният директор на Българската агенция по безопасност на храните сключва договори с други акредитирани лаборатории.
(3) Лабораториите по ал. 1 и 2 трябва да отговарят на изискванията на чл. 12 на Регламент (ЕО) № 882/2004.
(4) (Изм. - ДВ, бр. 41 от 2010 г., в сила от 01.06.2010 г.) Делегирането на лабораторни дейности за официалния контрол по ал. 1 и 2 се одобрява от министъра на земеделието и храните при спазване на изискванията на чл. 5 и 12 на Регламент (ЕО) № 882/2004.
(5) (Доп. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Министърът на земеделието и храните определя със заповед национални референтни лаборатории за изпитване на фуражи по предложение на изпълнителния директор на Българската агенция по безопасност на храните в съответствие с изискванията на чл. 33 на Регламент (ЕО) № 882/2004.
(6) Министърът на земеделието и храните заличава със заповед определените по реда на ал. 5 лаборатории, които не изпълняват условията по чл. 33 на Регламент (ЕО) № 882/2004.
(7) (Отм. - ДВ, бр. 41 от 2010 г., в сила от 01.06.2010 г.)

Чл. 50. (В сила от 01.01.2007 г.) (1) (Изм. - ДВ, бр. 54 от 2008 г., доп. - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) Компетентният орган може да делегира изпълнението на специфични дейности, свързани с официалния контрол, на контролни органи при условията и по реда на чл. 5 от Регламент (ЕО) № 882/2004.
(2) (Изм. - ДВ, бр. 54 от 2008 г.) Изискванията към контролните органи по ал. 1 и начинът на провеждане на надзор върху дейността им се определят с наредба на министъра на земеделието и храните.
(3) (Изм. - ДВ, бр. 54 от 2008 г., изм. - ДВ, бр. 8 от 2011 г., в сила от 25.01.2011 г.) Компетентният орган отнема правомощията на контролен орган по ал. 1 във връзка с делегираните му дейности, свързани с официалния контрол, при спазване условията и по реда на Регламент (ЕО) № 882/2004. 
(4) (Изм. - ДВ, бр. 54 от 2008 г., изм. - ДВ, бр. 8 от 2011 г., в сила от 25.01.2011 г.) В случай на делегиране изпълнението на специфични дейности, свързани с официалния контрол, компетентният орган уведомява писмено Европейската комисия в съответствие с изискванията на чл. 5 от Регламент (ЕО) № 882/2004.

Чл. 50а. (Нов - ДВ, бр. 54 от 2008 г.) (1) (Изм. - ДВ, бр. 88 от 2010 г., в сила от 09.11.2010 г.) За осъществяване на официалния контрол се вземат и анализират проби при спазване изискванията на чл. 11 от Регламент (ЕО) № 882/2004.
(2) (Нова - ДВ, бр. 88 от 2010 г., в сила от 09.11.2010 г.) Вземането и анализирането на проби за целите на официалния контрол се извършва съгласно методите, посочени в Регламент (ЕО) № 152/2009.
(3) (Предишна ал. 2 - ДВ, бр. 88 от 2010 г., в сила от 09.11.2010 г.) Когато няма директно приложимо общностно право, министърът на земеделието и храните определя с наредби специфичните изисквания за вземане на проби и методите за анализ на фуражи.

Чл. 51. (Изм. - ДВ, бр. 36 от 2008 г., изм. - ДВ, бр. 54 от 2008 г.) Компетентните органи по този закон оказват съдействие на компетентните органи на други държави членки, включително при извършване на контрол на територията на Република България, в съответствие с чл. 34 от Регламент (ЕО) № 882/2004.

Чл. 51а. (Нов - ДВ, бр. 54 от 2008 г.) (1) (Доп. - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) За издаването на документи по този закон и за извършването на официалния контрол се събират такси, определени с тарифата за таксите по чл. 3, ал. 4 от Закона за Българската агенция по безопасност на храните. При определяне на таксите се спазват разпоредбите на чл. 27 - 29 от Регламент (ЕО) № 882/2004.
(2) При неплащане на таксите по тарифата се предприемат мерките по чл. 45, ал. 1, т. 5 или 6.

Глава шеста.
ВНОС, ИЗНОС И РЕЕКСПОРТ НА ФУРАЖИ (ЗАГЛ. ИЗМ. - ДВ, БР. 54 ОТ 2008 Г.)
Чл. 52. (Изм. - ДВ, бр. 54 от 2008 г.) (1) При внос, износ и реекспорт на фуражи се спазват общите изисквания на чл. 11 и 12 от Регламент (ЕО) № 178/2002. 
(2) Министърът на земеделието и храните при необходимост издава инструкции, заповеди, указания и други документи за изпълнение на актовете на Европейската комисия по прилагането на чл. 53, параграф 1 от Регламент (ЕО) № 178/2002.
(3) Внос и износ на фуражи се извършват при спазване на специфичните изисквания на този закон, Закона за ветеринарномедицинската дейност, Регламент (ЕО) № 882/2004, Регламент (ЕО) № 183/2005 и актовете по прилагането им.

Чл. 53. (Изм. - ДВ, бр. 54 от 2008 г., изм. - ДВ, бр. 8 от 2011 г., в сила от 25.01.2011 г.) Граничният контрол на фуражи се осъществява от Българската агенция по безопасност на храните.

Чл. 53а. (Нов - ДВ, бр. 41 от 2010 г., в сила от 01.06.2010 г.) (1) (Изм. - ДВ, бр. 8 от 2011 г., в сила от 25.01.2011 г.) При износ на фуражи те се придружават със сертификат, издаден от официален ветеринарен лекар по здравеопазване на животните от областната дирекция по безопасност на храните, на чиято територия се намира обектът, от който се изнася пратката.
(2) Сертификатът по ал. 1 се издава при условията и по реда на чл. 238 и 239 от Закона за ветеринарномедицинската дейност.
(3) (Изм. - ДВ, бр. 8 от 2011 г., в сила от 25.01.2011 г.) Сертификатът се издава по образец на третата държава, за която се изнася пратката, а когато няма такъв - по образец, утвърден със заповед на изпълнителния директор на Българската агенция по безопасност на храните.
(4) (Нова - ДВ, бр. 88 от 2010 г., в сила от 09.11.2010 г.) Когато се изисква сертификатът по ал. 1 да съдържа данни за качествения състав и/или пълноценността на фуражите, официалният ветеринарен лекар по здравеопазване на животните взема проба и я изпраща за изследване в акредитирана лаборатория.
(5) (Отм. - ДВ, бр. 88 от 2010 г., в сила от 09.11.2010 г.) 
(6) (Отм. - ДВ, бр. 88 от 2010 г., в сила от 09.11.2010 г.)
(7) (Нова - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) Ръководителят на лабораторията по ал. 4 изпраща оригинал на протокол от изпитване и/или анализ до директора на областната дирекция по безопасност на храните, на чиято територия е седалището на официалния ветеринарен лекар."
(8) (Предишна ал. 4, доп. - ДВ, бр. 88 от 2010 г., в сила от 09.11.2010 г.) Сертификатът по ал. 1 се издава след извършване на съответните проверки и получени резултати от лабораторни изследвания, необходими за попълването му.

Чл. 53б. (Нов - ДВ, бр. 88 от 2010 г., в сила от 09.11.2010 г.) (1) (Изм. - ДВ, бр. 8 от 2011 г., в сила от 25.01.2011 г.) Когато в сертификата по чл. 53а, ал. 1 се изисква вписване на данни, различни от тези по чл. 53а, ал. 4, които следва да се удостоверят с протокол от изпитване и/или анализ, официалният ветеринарен лекар взема проба от фуражите и я изпраща в акредитирана лаборатория на Българската агенция по безопасност на храните.
(2) (Изм. - ДВ, бр. 8 от 2011 г., в сила от 25.01.2011 г.) Ръководителят на лабораторията по ал. 1 изпраща оригинал на протокола от изпитване и/или анализ до директора на областната дирекция по безопасност на храните, на чиято територия е седалището на официалния ветеринарен лекар.

Чл. 53в. (Нов - ДВ, бр. 88 от 2010 г., в сила от 09.11.2010 г.) До получаване на протоколите от изпитване и/или анализ по чл. 53а, ал. 7 и чл. 53б, ал. 2 срокът за издаване на сертификат за износ на фуражи в трети държави спира да тече.

Чл. 53г. (Нов - ДВ, бр. 88 от 2010 г., в сила от 09.11.2010 г.) (1) При издаване на сертификат за износ на фуражи в трети държави той се придружава от заверено копие на издадените протоколи от изпитване и/или анализ по чл. 53а, ал. 7 и чл. 53б, ал. 2.
(2) Официалният ветеринарен лекар вписва данните от протоколите по чл. 53а, ал. 7 и по чл. 53б, ал. 2 в сертификата за износ на фуражи за трети държави.

Чл. 53д. (Нов - ДВ, бр. 88 от 2010 г., в сила от 09.11.2010 г.) Разходите за издаване на протоколите от изпитване и/или анализ по чл. 53а, ал. 7 и чл. 53б, ал. 2 се заплащат от собственика на фуражите.

Чл. 53е. (Нов - ДВ, бр. 88 от 2010 г., в сила от 09.11.2010 г., изм. - ДВ, бр. 8 от 2011 г., в сила от 25.01.2011 г.) За издаване на сертификат за износ на фуражи за трети държави се събира такса в размер, определен в тарифата по чл. 51а, ал. 1.

Глава седма.
ФИНАНСИРАНЕ НА НАЦИОНАЛНАТА СЛУЖБА ПО ЗЪРНОТО И ФУРАЖИТЕ (ОТМ. - ДВ, БР. 8 ОТ 2011 Г., В СИЛА ОТ 25.01.2011 Г.)
Чл. 54. (Отм. - ДВ, бр. 8 от 2011 г., в сила от 25.01.2011 г.)

Чл. 55. (Отм. - ДВ, бр. 8 от 2011 г., в сила от 25.01.2011 г.)

Глава осма.
ПРОФЕСИОНАЛНИ ОРГАНИЗАЦИИ НА ОПЕРАТОРИТЕ ВЪВ ФУРАЖНИЯ СЕКТОР (ЗАГЛ. ИЗМ. - ДВ, БР. 54 ОТ 2008 Г.)
Чл. 56. (1) (Изм. - ДВ, бр. 54 от 2008 г.) Професионалните организации на операторите във фуражния сектор са браншовите организации на производители и търговци на фуражи, регистрирани при условията и по реда на Закона за юридическите лица с нестопанска цел.
(2) Организациите по ал. 1: 
1. разработват ръководства за добри производствени практики и ръководства за въвеждане на процедури, основани на принципите на системата за анализ на опасностите и критични контролни точки (НАССР) при производство и търговия с фуражи, както и други професионални изисквания с цел осигуряване на качеството и безопасността на фуражите;
2. участват в разработването на стратегии, анализи, програми и становища за развитие на бранша и съдействат за тяхното изпълнение;
3. (изм. - ДВ, бр. 54 от 2008 г.) създават и поддържат база данни за експерти в бранша за оказване съдействие на операторите във фуражния сектор, както и на държавните органи;
4. (изм. - ДВ, бр. 54 от 2008 г.) разработват етични кодекси, регламентиращи професионалната етика в бранша и недопускането на нелоялна конкуренция между операторите във фуражния сектор;
5. (изм. - ДВ, бр. 54 от 2008 г., изм. - ДВ, бр. 8 от 2011 г., в сила от 25.01.2011 г.) информират компетентния орган за извършени нарушения при производството, преработката, съхранението, транспортирането, разпространението, включително употребата, на фуражи;
6. (изм. - ДВ, бр. 41 от 2010 г., в сила от 01.06.2010 г.) дават становища по проекти на нормативни актове;
7. организират провеждането на курсове за повишаване квалификацията на лицата, заети с производството на фуражи;
8. предоставят информация във връзка с разработването на позиции за участие в заседанията на работните групи на Европейската комисия и работните групи и комитети на Съвета на Европейския съюз.

Чл. 57. (1) (Изм. - ДВ, бр. 8 от 2011 г., в сила от 25.01.2011 г.) Организациите по чл. 56, ал. 1 подпомагат работата на компетентния орган и на органите на местното самоуправление и местната администрация за осъществяване на политиката и стратегията им за развитие на фуражната индустрия.
(2) (Отм. - ДВ, бр. 41 от 2010 г., в сила от 01.06.2010 г.)

Глава девета.
АДМИНИСТРАТИВНОНАКАЗАТЕЛНА ОТГОВОРНОСТ
Чл. 57а. (Нов - ДВ, бр. 88 от 2010 г., в сила от 09.11.2010 г.) (1) Физическо лице, което наруши разпоредбата на чл. 4а, ал. 3, се наказва с глоба от 1000 до 3000 лв., а при повторно нарушение глобата е от 3000 до 5000 лв.
(2) Когато нарушението по ал. 1 е извършено от юридическо лице или от едноличен търговец, се налага имуществена санкция в размер от 3000 до 5000 лв., а при повторно нарушение санкцията е от 5000 до 10 000 лв.

Чл. 58. (1) (Изм. - ДВ, бр. 54 от 2008 г., изм. и доп. - ДВ, бр. 88 от 2010 г., в сила от 09.11.2010 г.) Физическо лице, което наруши разпоредбата на чл. 5 във връзка със забраната за пускане на пазара и изхранване на животни с фуражи, които не съответстват на изискванията за безопасност, определени в чл. 15 от Регламент (ЕО) № 178/2002 и чл. 4 от Регламент (ЕО) № 767/2009, се наказва с глоба в размер от 5000 до 10 000 лв., а при повторно нарушение глобата е в размер от 10 000 до 15 000 лв. 
(2) Когато нарушението по ал. 1 е извършено от юридическо лице или от едноличен търговец, се налага имуществена санкция от 10 000 до 15 000 лв., а при повторно нарушение санкцията е в размер от 15 000 до 30 000 лв.

Чл. 59. (Изм. - ДВ, бр. 54 от 2008 г.) (1) Физическо лице, което наруши разпоредбите на чл. 6 във връзка с изискванията за етикетиране или към придружаващата партидата документация, се наказва с глоба в размер от 200 до 500 лв., а при повторно нарушение глобата е в размер от 500 до 1500 лв.
(2) Когато нарушението по ал. 1 е извършено от юридическо лице или от едноличен търговец, се налага имуществена санкция в размер от 500 до 1500 лв., а при повторно нарушение санкцията е в размер от 1500 до 3000 лв.

Чл. 60. (1) (Изм. - ДВ, бр. 54 от 2008 г., доп. - ДВ, бр. 88 от 2010 г., в сила от 09.11.2010 г.) Физическо лице, което наруши разпоредбите на чл. 7, ал. 1 във връзка със спазването на изискванията на чл. 16 от Регламент (ЕО) № 178/2002 и Глава ІV от Регламент (ЕО) № 767/2009 или на чл. 7, ал. 2 от този закон, се наказва с глоба в размер от 300 до 1000 лв., а при повторно нарушение глобата е в размер от 1000 до 3000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 1000 до 3000 лв., а при повторно нарушение санкцията е в размер от 3000 до 5000 лв.

Чл. 61. (В сила от 01.01.2007 г.) (1) Физическо лице, което наруши разпоредбата на чл. 8, ал. 1, се наказва с глоба в размер от 3000 до 5000 лв., а при повторно нарушение глобата е в размер от 5000 до 10 000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 5000 до 10 000 лв., а при повторно нарушение санкцията е в размер от 10 000 до 20 000 лв.

Чл. 62. (1) (Изм. - ДВ, бр. 54 от 2008 г.) Физическо лице, което наруши разпоредбата на чл. 8, ал. 5 във връзка с провеждането на експерименти в съответствие с принципите и условията, определени в чл. 3, параграф 2 от Регламент (ЕО) № 1831/2003, се наказва с глоба от 1000 до 3000 лв., а при повторно нарушение глобата е в размер от 3000 до 10 000 лв.
(2) (Изм. - ДВ, бр. 54 от 2008 г.) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 3000 до 10 000 лв., а при повторно нарушение санкцията е в размер от 10 000 до 30 000 лв.

Чл. 62а. (Нов - ДВ, бр. 54 от 2008 г.) (1) Физическо лице, което наруши разпоредбата на чл. 8, ал. 4, се наказва с глоба от 5000 до 10 000 лв., а при повторно нарушение глобата е в размер от 10 000 до 15 000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 10 000 до 15 000 лв., а при повторно нарушение санкцията е в размер от 15 000 до 30 000 лв.

Чл. 62б. (Нов - ДВ, бр. 88 от 2010 г., в сила от 09.11.2010 г.) (1) Физическо лице, което наруши разпоредбата на чл. 8, ал. 6, се наказва с глоба от 5000 до 10 000 лв., а при повторно нарушение глобата е от 10 000 до 15 000 лв.
(2) Когато нарушението по ал. 1 е извършено от юридическо лице или от едноличен търговец, се налага имуществена санкция в размер от 8000 до 15 000 лв., а при повторно нарушение санкцията е от 15 000 до 20 000 лв.

Чл. 63. (1) (Изм. - ДВ, бр. 54 от 2008 г.) Физическо лице, което наруши разпоредбата на чл. 10 във връзка с изпълнението на изискванията на чл. 3, параграф 3 от Регламент (ЕО) № 1831/2003, се наказва с глоба в размер от 10 000 до 25 000 лв., а при повторно нарушение глобата е в размер от 25 000 до 50 000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 25 000 до 50 000 лв., а при повторно нарушение санкцията е в размер от 50 000 до 100 000 лв.

Чл. 64. (Отм. - ДВ, бр. 54 от 2008 г.)

Чл. 65. (1) (Изм. - ДВ, бр. 54 от 2008 г.) Физическо лице, което наруши разпоредбите на чл. 12 във връзка със спазването на изискванията на чл. 3 от Регламент (ЕО) № 1831/2003, се наказва с глоба в размер от 3000 до 5000 лв., а при повторно нарушение глобата е в размер от 5000 до 10 000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 5000 до 10 000 лв., а при повторно нарушение санкцията е в размер от 10 000 лв. до 20 000 лв.

Чл. 66. (1) (Изм. - ДВ, бр. 54 от 2008 г.) Физическо лице, което наруши разпоредбата на чл. 15, ал. 1 във връзка с дейностите, попадащи в обхвата на чл. 9 от Регламент (ЕО) № 183/2005 и отнасящи се за предприятия, различни от тези на ниво първично производство на фуражи, посочени в чл. 5, параграф 1 на Регламент (ЕО) № 183/2005, се наказва с глоба в размер от 1000 до 3000 лв., а при повторно нарушение глобата е в размер от 3000 до 5000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 3000 до 5000 лв., а при повторно нарушение санкцията е в размер от 5000 до 10 000 лв.
(3) (Изм. - ДВ, бр. 54 от 2008 г.) Физическо лице, което наруши разпоредбата на чл. 15, ал. 3 във връзка с дейностите, попадащи в обхвата на чл. 10 от Регламент (ЕО) № 183/2005, се наказва с глоба в размер от 5000 до 10 000 лв., а при повторно нарушение глобата е в размер от 10 000 до 20 000 лв.
(4) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 10 000 до 20 000 лв., а при повторно нарушение санкцията е в размер от 20 000 до 50 000 лв.

Чл. 66а. (Нов - ДВ, бр. 54 от 2008 г.) (1) Физическо лице, което наруши разпоредбата на чл. 15, ал. 2 във връзка с дейностите, попадащи в обхвата на чл. 9 от Регламент (ЕО) № 183/2005 и отнасящи се за предприятия на ниво първично производство на фуражи и свързаните с това дейности, посочени в чл. 5, параграф 1 от Регламент (ЕО) № 183/2005, се наказва с глоба в размер от 300 до 1000 лв., а при повторно нарушение глобата е в размер от 1000 до 3000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 1000 до 3000 лв., а при повторно нарушение санкцията е в размер от 3000 до 10 000 лв.

Чл. 66б. (Нов - ДВ, бр. 54 от 2008 г.) (1) (Изм. - ДВ, бр. 88 от 2010 г., в сила от 09.11.2010 г.) Физическо лице, което изхранва животни, и наруши разпоредбата на чл. 14а, 15а и чл. 26, ал. 5 във връзка със спазването на изискванията на Регламент (ЕО) № 183/2005, се наказва с глоба в размер от 200 до 500 лв., а при повторно нарушение глобата е в размер от 500 до 1500 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 1500 лв., а при повторно нарушение санкцията е в размер от 1500 до 3000 лв.

Чл. 67. (1) (Изм. - ДВ, бр. 54 от 2008 г.) Физическо лице, което наруши разпоредбата на чл. 16, ал. 2, се наказва с глоба в размер от 200 до 500 лв., а при повторно нарушение глобата е в размер от 500 до 1000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 1000 лв., а при повторно нарушение санкцията е в размер от 1000 до 3000 лв.
(3) (Нова - ДВ, бр. 54 от 2008 г.) Физическо лице, което наруши разпоредбата на чл. 18, ал. 3, се наказва с глоба в размер от 500 до 1000 лв., а при повторно нарушение глобата е в размер от 1000 до 3000 лв.
(4) (Нова - ДВ, бр. 54 от 2008 г.) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 1000 до 3000 лв., а при повторно нарушение санкцията е в размер от 3000 до 5000 лв.

Чл. 68. (1) Физическо лице, което не изпълни предписание на органите на официалния контрол по този закон, ако не подлежи на по-тежко наказание, се наказва с глоба в размер от 500 до 1500 лв., а при повторно нарушение глобата е в размер от 1500 до 3000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 1500 до 3000 лв., а при повторно нарушение санкцията е в размер от 3000 до 5000 лв.

Чл. 69. (1) (Изм. - ДВ, бр. 54 от 2008 г.) Физическо лице, което не съдейства, отказва или възпрепятства извършването на официален контрол по смисъла на чл. 2, параграф 1 от Регламент (ЕО) № 882/2004, включително вземането на проби от органите на официалния контрол, ако не подлежи на по-тежко наказание, се наказва с глоба в размер от 1000 до 3000 лв., а при повторно нарушение глобата е в размер от 3000 до 5000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 3000 до 5000 лв., а при повторно нарушение санкцията е в размер от 5000 до 10 000 лв.

Чл. 70. (1) Физическо лице, което наруши разпоредбата на чл. 21, се наказва с глоба в размер от 200 до 500 лв., а при повторно нарушение глобата е в размер от 500 до 1000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 1000 лв., а при повторно нарушение санкцията е в размер от 1000 до 3000 лв.

Чл. 71. (Изм. - ДВ, бр. 54 от 2008 г.) (1) Физическо лице, което наруши разпоредбите на чл. 24 и 27, се наказва с глоба в размер от 300 до 500 лв., а при повторно нарушение глобата е в размер от 500 до 1500 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 3000 лв., а при повторно нарушение санкцията е в размер от 3000 до 10 000 лв.
(3) Физическо лице, осъществяващо първично производство на фуражи и свързаните с него дейности по смисъла на чл. 5, параграф 1 от Регламент (ЕО) № 183/2005, което наруши разпоредбите на чл. 24 и 27, се наказва с глоба в размер от 200 до 500 лв., а при повторно нарушение глобата е в размер от 500 до 3000 лв.
(4) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 500 до 3000 лв., а при повторно нарушение санкцията е в размер от 3000 до 5000 лв.

Чл. 72. (1) Физическо лице, което наруши разпоредбите на чл. 28, се наказва с глоба в размер от 3000 до 5000 лв., а при повторно нарушение глобата е в размер от 5000 до 10 000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 5000 до 10 000 лв., а при повторно нарушение санкцията е в размер от 10 000 до 20 000 лв.

Чл. 73. (1) (Изм. - ДВ, бр. 54 от 2008 г.) Физическо лице, неосъществяващо първично производство на фуражи и свързаните с него дейности, което наруши разпоредбата на чл. 14а и чл. 25, ал. 1 във връзка със спазване на относимите за дейността му изисквания на Регламент (ЕО) № 183/2005, се наказва с глоба в размер от 3000 до 5000 лв., а при повторно нарушение глобата е в размер от 5000 до 10 000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 5000 до 10 000 лв., а при повторно нарушение санкцията е в размер от 10 000 до 20 000 лв.
(3) (Нова - ДВ, бр. 54 от 2008 г.) Физическо лице, осъществяващо първично производство на фуражи и свързаните с него дейности, което наруши разпоредбата на чл. 14а и чл. 25, ал. 1 във връзка със спазване на относимите за дейността му изисквания на Регламент (ЕО) № 183/2005, се наказва с глоба в размер от 300 до 1000 лв., а при повторно нарушение глобата е в размер от 1000 до 5000 лв. 
(4) (Нова - ДВ, бр. 54 от 2008 г.) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 1000 до 3000 лв., а при повторно нарушение санкцията е в размер от 3000 до 5000 лв.

Чл. 74. (В сила от 01.01.2008 г., изм. - ДВ, бр. 54 от 2008 г.) (1) Физическо лице, осъществяващо дейности, различни от тези по смисъла на чл. 5, параграфи 1 и 5 от Регламент (ЕО) № 183/2005, и наруши разпоредбата на чл. 26, ал. 1, се наказва с глоба в размер от 200 до 500 лв., а при повторно нарушение глобата е в размер от 500 до 2000 лв.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 500 до 1500 лв., а при повторно нарушение санкцията е в размер от 1500 до 3000 лв.
(3) Физическо лице, осъществяващо първично производство на фуражи и свързаните с него дейности по смисъла на чл. 5, параграф 1 от Регламент (ЕО) № 183/2005, което наруши разпоредбата на чл. 26, ал. 1 и 4, се наказва с глоба в размер от 100 до 500 лв., а при повторно нарушение глобата е в размер от 500 до 1500 лв.
(4) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 500 до 1500 лв., а при повторно нарушение санкцията е в размер от 1500 до 5000 лв. 
(5) Физическо лице, което наруши разпоредбата на чл. 26, ал. 2, се наказва с глоба в размер от 3000 до 5000 лв., а при повторно нарушение глобата е в размер от 5000 до 10 000 лв.
(6) Когато нарушението по ал. 5 е извършено от юридическо лице или едноличен търговец, се налага имуществена санкция в размер от 5000 до 10 000 лв., а при повторно нарушение санкцията е в размер от 10 000 до 20 000 лв.

Чл. 75. (1) Когато физическо лице наруши разпоредбите на чл. 26, ал. 4 и 5, се наказва с глоба в размер от 1000 до 3000 лв., а при повторно нарушение глобата е в размер от 3000 до 5000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 3000 до 5000 лв., а при повторно нарушение санкцията е в размер от 5000 до 10 000 лв.

Чл. 76. (1) Физическо лице, което наруши разпоредбата на чл. 33, се наказва с глоба в размер от 1000 до 3000 лв., а при повторно нарушение глобата е в размер от 3000 до 5000 лв. 
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 3000 до 5000 лв., а при повторно нарушение санкцията е в размер от 5000 до 10 000 лв.
(3) (Нова - ДВ, бр. 54 от 2008 г.) Физическо лице, чиято дейност попада в обхвата на чл. 5, параграфи 1 и 5 от Регламент (ЕО) № 183/2005, което наруши разпоредбата на чл. 33, се наказва с глоба в размер от 300 до 1000 лв., а при повторно нарушение глобата е в размер от 1000 до 5000 лв.
(4) (Нова - ДВ, бр. 54 от 2008 г.) Когато нарушението по ал. 3 е извършено от юридическо лице или едноличен търговец, се налага имуществена санкция в размер от 1000 до 3000 лв., а при повторно нарушение санкцията е в размер от 3000 до 10 000 лв.

Чл. 77. (Отм. - ДВ, бр. 54 от 2008 г.)

Чл. 78. (1) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Актовете за установяване на нарушенията се съставят от длъжностни лица, определени от изпълнителния директор на Българската агенция по безопасност на храните. 
(2) (Изм. - ДВ, бр. 41 от 2010 г., в сила от 01.06.2010 г., изм. - ДВ, бр. 8 от 2011 г., в сила от 25.01.2011 г.) Наказателните постановления се издават от директорите на областните дирекции по безопасност на храните.
(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

Допълнителни разпоредби

§ 1. (Нов - ДВ, бр. 54 от 2008 г.) За целите на този закон се прилагат дефинициите, определени в регламентите по чл. 1, ал. 1, т. 8.

§ 1а. (Предишен § 1, изм. - ДВ, бр. 54 от 2008 г.) По смисъла на този закон:
1. (отм. - ДВ, бр. 54 от 2008 г.)
2. (отм. - ДВ, бр. 54 от 2008 г.)
3. (отм. - ДВ, бр. 54 от 2008 г.)
4. (отм. - ДВ, бр. 54 от 2008 г.)
5. (отм. - ДВ, бр. 54 от 2008 г.)
6. (отм. - ДВ, бр. 54 от 2008 г.)
7. (отм. - ДВ, бр. 54 от 2008 г.)
8. (отм. - ДВ, бр. 54 от 2008 г.)
9. (отм. - ДВ, бр. 54 от 2008 г.)
10. (отм. - ДВ, бр. 54 от 2008 г.)
11. (отм. - ДВ, бр. 54 от 2008 г.)
12. (отм. - ДВ, бр. 54 от 2008 г.)
13. "Етикетиране" са всички текстове, обозначения, марки на производителя и търговски марки, изображения и знаци, които придружават или се отнасят за даден фураж и са нанесени върху опаковката му под формата на етикет, пръстен или капак, поставен върху нея, или са отразени в документи, указания и обяви, които ги съпровождат.
14. (отм. - ДВ, бр. 54 от 2008 г.)
15. (отм. - ДВ, бр. 54 от 2008 г.)
16. (отм. - ДВ, бр. 54 от 2008 г.)
17. (отм. - ДВ, бр. 54 от 2008 г.)
18. (отм. - ДВ, бр. 54 от 2008 г.)
19. (отм. - ДВ, бр. 54 от 2008 г.)
20. (отм. - ДВ, бр. 54 от 2008 г.)
21. (отм. - ДВ, бр. 54 от 2008 г.)
22. (отм. - ДВ, бр. 54 от 2008 г.)
23. (отм. - ДВ, бр. 54 от 2008 г.)
24. (отм. - ДВ, бр. 54 от 2008 г.)
25. (отм. - ДВ, бр. 54 от 2008 г.)
26. (отм. - ДВ, бр. 54 от 2008 г.)
27. (отм. - ДВ, бр. 54 от 2008 г.)
28. (отм. - ДВ, бр. 54 от 2008 г.)
29. (отм. - ДВ, бр. 54 от 2008 г.)
30. (отм. - ДВ, бр. 54 от 2008 г.)
31. (отм. - ДВ, бр. 54 от 2008 г.)
32. "Повторно нарушение" е нарушение, извършено в едногодишен срок от влизането в сила на наказателното постановление, с което нарушителят е наказан за нарушение от същия вид.
33. (отм. - ДВ, бр. 54 от 2008 г.)
34. (отм. - ДВ, бр. 54 от 2008 г.)
35. "Производство" е цялостен или частичен процес на добив, преработка, приготвяне, пакетиране, препакетиране, етикетиране и съхраняване на фуражи.
36. (отм. - ДВ, бр. 54 от 2008 г.)
37. (отм. - ДВ, бр. 54 от 2008 г.)
38. (отм. - ДВ, бр. 54 от 2008 г.)
39. (отм. - ДВ, бр. 54 от 2008 г.)
40. (изм. - ДВ, бр. 88 от 2010 г., в сила от 09.11.2010 г.) "Животни" са животни, отглеждани за производство на храни, и/или животни, които не се отглеждат за производство на храни.
41. (отм. - ДВ, бр. 54 от 2008 г.)
42. (отм. - ДВ, бр. 54 от 2008 г.)
43. (отм. - ДВ, бр. 54 от 2008 г.)
44. (отм. - ДВ, бр. 54 от 2008 г.)
45. (отм. - ДВ, бр. 54 от 2008 г.)
46. (отм. - ДВ, бр. 54 от 2008 г.)
47. (отм. - ДВ, бр. 54 от 2008 г.)
48. (отм. - ДВ, бр. 54 от 2008 г.)
49. (отм. - ДВ, бр. 54 от 2008 г.)
50. (отм. - ДВ, бр. 54 от 2008 г.)
51. (отм. - ДВ, бр. 54 от 2008 г.)
52. (отм. - ДВ, бр. 54 от 2008 г.)
53. (отм. - ДВ, бр. 54 от 2008 г.)
54. (нова - ДВ, бр. 54 от 2008 г.) "Оператор във фуражния сектор" е физическо или юридическо лице, отговорно за спазването на изискванията на този закон и правото на Европейския съюз в рамките на дейностите под негов контрол на всеки един от етапите на производство, преработка, съхранение, транспортиране, разпространение, включително употреба, на фуражи.

Преходни и Заключителни разпоредби

§ 2. Законът за фуражите (обн., ДВ, бр. 82 от 1999 г.; изм., бр. 101 от 2000 г., бр. 58 от 2003 г., бр. 69 и 87 от 2005 г., бр. 30 от 2006 г.) се отменя.

§ 3. Производителите и търговците, одобрени и/или регистрирани съгласно изискванията на наредбата по чл. 10, ал. 5 от отменения Закон за фуражите, могат да продължат своята дейност, ако до 1 януари 2007 г. уведомят Националната служба по зърното и фуражите за това, а тези, за които не се изисква регистрация или одобрение съгласно същата наредба, но за които се изисква регистрация по реда на този закон, могат да продължат дейността си, ако до 1 януари 2007 г. представят заявление за регистрация в Националната служба по зърното и фуражите.

§ 4. Производителите и търговците на фуражи са длъжни да постигнат съответствие с изискванията по чл. 26, ал. 1 в срок до 1 януари 2008 г.

§ 5. Произведените до влизането в сила на този закон фуражи, които съдържат антибиотици като фуражни добавки, могат да се търгуват до изчерпване на произведените количества, но не по-късно от 30 септември 2006 г.

§ 6. До 1 януари 2008 г. лицата по чл. 14, ал. 1 подават декларация по образец, утвърден от изпълнителния директор на Националната служба по зърното и фуражите, че са изпълнили изискванията на този закон.

§ 7. (1) При изготвянето, оценката, изменението и допълнението на нормативни актове, които уреждат изискванията към фуражите и тяхната безопасност, се вземат предвид приложимите международни стандарти и наличната научна информация.
(2) При изготвяне на нормативни актове, които регулират безопасността на фуражите, се отчитат резултатите от извършения анализ на риска, освен в случаите, когато това е неприложимо.
(3) Анализът на риска се извършва на базата на научни доказателства по независим, обективен и прозрачен начин.
(4) Управлението на риска се извършва, като се вземат предвид резултатите от оценката на риска и становищата на научните организации, а при необходимост се прилагат и временни предпазни мерки.
(5) Временни предпазни мерки се прилагат, когато оценката на наличната информация покаже вероятност за увреждащи здравето ефекти, но не съществуват сигурни научни доказателства за тяхното настъпване. Мерките се прилагат до получаване на нова научна информация за извършване на цялостна оценка на риска.
(6) Приложените временни предпазни мерки трябва да:
1. са пропорционални на мерките, необходими за защита на живота и здравето на животните и хората;
2. не ограничават търговията, освен когато е необходимо за защита на живота и здравето на животните и хората;
3. са съобразени с техническите и икономическите възможности и с други приложими фактори;
4. се преразглеждат периодично в зависимост от вида на установения риск за здравето на животните и хората и научната информация, необходима за извършване на цялостна оценка на риска.
(7) При изготвянето, оценката и изменението и допълнението на нормативните актове, които регулират изискванията към фуражите и тяхната безопасност, компетентните органи провеждат открити и прозрачни обществени консултации.

§ 8. Член 8, ал. 1, 2, 3 и 5, чл. 10, 13, 14, чл. 34, ал. 4 и 5, чл. 39, ал. 2, чл. 44, 50 и 61 влизат в сила от 1 януари 2007 г., а чл. 74 влиза в сила от 1 януари 2008 г.

§ 9. В Закона за ветеринарномедицинската дейност (обн., ДВ., бр. 87 от 2005 г.; изм., бр. 30 и 31 от 2006 г.) се правят следните изменения:
1. В чл. 395, ал. 1 т. 7 се отменя.
2. В чл. 398 думите "чл. 10, ал. 2" се заменят с "чл. 19, ал. 9".
3. Член 399 се отменя.
4. В чл. 404, ал. 1 думите "чл. 10, ал. 2" се заменят с "чл. 19, ал. 9".
5. В чл. 466, ал. 1 думите "чл. 10, ал. 2" се заменят с "чл. 19, ал. 9".

§ 10. В Закона за съхранение и търговия със зърно (обн., ДВ, бр. 93 от 1998 г.; изм., бр. 101 от 2000 г., бр. 9 и 58 от 2003 г., бр. 69 и 105 от 2005 г., бр. 30 и 34 от 2006 г.) се правят следните допълнения:
1. В чл. 24, ал. 2 накрая се добавя "или по законодателството на държава - членка на Европейския съюз, или на друга държава - страна по Споразумението за Европейското икономическо пространство".
2. В чл. 29, ал. 6 накрая се добавя "както и да получава от органите на Националната агенция за приходите данъчна и осигурителна информация за лицата, извършващи съхранение и търговия със зърно в нарушение на закона и нормативните актове по прилагането му".

§ 11. В Закона за храните (обн., ДВ, бр. 90 от 1999 г.; изм., бр. 102 от 2003 г., бр. 70 от 2004 г., бр. 87, 99 и 105 от 2005 г., бр. 30, 31 и 34 от 2006 г.) в чл. 6т се правят следните изменения и допълнения:
1. В ал. 1, т. 1 накрая се добавя "или".
2. В ал. 2 думата "спирането" се заменя с "вдигането".

§ 12. Издадените на основание чл. 10, ал. 7, чл. 11, ал. 3 и чл. 15б, ал. 4 от отменения Закон за фуражите подзаконови нормативни актове се прилагат, доколкото не противоречат на този закон и до изричната им отмяна.
-------------------------
Законът е приет от 40-то Народно събрание на 22 юни 2006 г. и е подпечатан с официалния печат на Народното събрание.

Преходни и Заключителни разпоредби
КЪМ ЗАКОНА ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА РИБАРСТВОТО И АКВАКУЛТУРИТЕ 
(ОБН. - ДВ, БР. 36 ОТ 2008 Г.)

§ 59. В Закона за фуражите (ДВ, бр. 55 от 2006 г.) навсякъде думите "министърът на земеделието и горите", "министъра на земеделието и горите" и "Министерството на земеделието и горите" се заменят съответно с "министърът на земеделието и продоволствието", "министъра на земеделието и продоволствието" и "Министерството на земеделието и продоволствието".

КЪМ ЗАКОНА ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ФУРАЖИТЕ
(ОБН. - ДВ, БР. 54 ОТ 2008 Г.)

§ 79. Навсякъде в закона думата "продоволствието" се заменя с "храните".

Преходни и Заключителни разпоредби
КЪМ ЗАКОНА ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ПОСЕВНИЯ И ПОСАДЪЧНИЯ МАТЕРИАЛ
(ОБН. - ДВ, БР. 41 ОТ 2010 Г., В СИЛА ОТ 01.06.2010 Г.)

§ 21. (1) Националната служба по зърното и фуражите в срок до три месеца от влизането в сила на този закон предоставя на регионалната ветеринарномедицинска служба документацията за обектите, регистрирани и/или одобрени по досегашния ред, както и списъците на операторите във фуражния сектор, които извършват обмен на фуражи с държави - членки на Европейския съюз, или разпределят пратки фуражи от държави - членки на Европейския съюз. 
(2) Директорите на регионалните ветеринарномедицински служби в срок до 6 месеца от влизането в сила на този закон служебно издават заповед за одобрение, съответно заповед и удостоверение за вписване на обектите по ал. 1 и ги вписват в съответния регистър на регионалната ветеринарномедицинска служба, за което не се събира такса.
(3) Издадените преди влизането в сила на този закон временни одобрения запазват действието си за срока, за който са издадени.
(4) Започнатите производства за одобряване или за регистрация на обекти се довършват по реда на този закон. 
(5) Националната служба по зърното и фуражите в срок до един месец от влизането в сила на този закон предоставя на регионалната ветеринарномедицинска служба документите, свързани със започналите производства по ал. 4.

§ 22. (1) Националната служба по зърното и фуражите в срок до един месец от влизането в сила на този закон предоставя на регионалната ветеринарномедицинска служба документацията на обектите, на които временно е отнето одобрението. 
(2) Заинтересованите лица, след отстраняване на нарушенията, довели до временно отнемане на одобрението, уведомяват писмено директора на регионалната ветеринарномедицинска служба.
(3) Директорът на регионалната ветеринарномедицинска служба назначава комисия, която в 7-дневен срок от уведомяването по ал. 2 извършва проверка на обекта и дава становище. 
(4) В тридневен срок от получаване на становището по ал. 3 директорът на регионалната ветеринарномедицинска служба издава заповед за одобрение и/или регистрация и вписва обекта в съответния списък или регистър или мотивирано отказва одобрението и/или регистрацията. Отказът може да се обжалва по реда на Административнопроцесуалния кодекс.

§ 23. Извън случаите по § 21, ал. 1 и 5 и § 22, ал. 1 в срок до три месеца от влизането в сила на този закон Националната служба по зърното и фуражите предава на Националната ветеринарномедицинска служба всички документи, отнасящи се до безопасността на фуражите, включително указания, инструкции, чек-листове и други документи за осъществяване на контрола по безопасност на фуражите, документите, свързани с оценката на риска, както и утвърдените бланки и образци на документи.

§ 24. Националната служба по зърното и фуражите предава на Националната ветеринарномедицинска служба документите по § 21 - 23 по опис с предавателно-приемателен протокол.

§ 25. В срок до 10 дни от влизането в сила на този закон Националната служба по зърното и фуражите предоставя на Националната ветеринарномедицинска служба пълен достъп до електронната база данни за операторите във фуражния сектор.
. . . . . . . . . . . . . . . . . . . . . . . . . . . . . . . . . . .

§ 27. Законът влиза в сила от деня на обнародването му в "Държавен вестник".

Преходни и Заключителни разпоредби
КЪМ ЗАКОНА ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ФУРАЖИТЕ
(ОБН. - ДВ, БР. 88 ОТ 2010 Г., В СИЛА ОТ 09.11.2010 Г.)

§ 30. Подзаконовите нормативни актове, издадени на основание на отменените с § 7 разпоредби, запазват действието си, доколкото не противоречат на този закон и до изричното им отменяне.

§ 31. Законът влиза в сила от деня на обнародването му в "Държавен вестник".

Преходни и Заключителни разпоредби
КЪМ ЗАКОНА ЗА БЪЛГАРСКАТА АГЕНЦИЯ ПО БЕЗОПАСНОСТ НА ХРАНИТЕ
(ОБН. - ДВ, БР. 8 ОТ 2011 Г., В СИЛА ОТ 25.01.2011 Г.)

§ 8. В Закона за фуражите (обн., ДВ, бр. 55 от 2006 г.; изм., бр. 36, 54 и 100 от 2008 г. и бр. 41 и 88 от 2010 г.) се правят следните изменения и допълнения:
. . . . . . . . . . . . . . . . . . . . . . . . . . . . . . . . . . .
21. В останалите текстове на закона думите "Националната ветеринарномедицинска служба" се заменят с "Българската агенция по безопасност на храните", а думите "регионалната ветеринарномедицинска служба" се заменят с "областната дирекция по безопасност на храните".
. . . . . . . . . . . . . . . . . . . . . . . . . . . . . . . . . . .

§ 30. Законът влиза в сила от деня на обнародването му в "Държавен вестник".

Релевантни актове от Европейското законодателство
РЕГЛАМЕНТ (ЕО) № 1831/2003 НА ЕВРОПЕЙСКИЯ ПАРЛАМЕНТ И НА СЪВЕТА от 22 септември 2003 година относно добавки за използване в храненето на животните
РЕГЛАМЕНТ (ЕО) № 882/2004 НА ЕВРОПЕЙСКИЯ ПАРЛАМЕНТ И НА СЪВЕТА от 29 април 2004 година относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните